open-index/open-wikipedia-markdown huggingface dataset:
பாங்குர்சுட்டு மையம்

**பாங்குர்சுட்டு மையம்** *(The Pankhurst Centre)*, 60–62 நெல்சன் தெரு, மான்செசுட்டர், என்பது விக்டோரிய குடியிருப்புத் தொகுதியாகும். இதில் 62 ஆம் எண் வீட்டில் எம்மாலின் பாங்குர்சுட்டும் அவரது மக்களாகிய சில்வியாவும் கிறித்தபெல்லும் அடேலாவும் வாழ்ந்தனர். இங்கு தான் பெண் வாக்குரிமைப் போராட்டம் 1903 இல் தோன்றியது.

## விவரிப்பு
பாங்குர்சுட்டு மையம் இப்போது மகளிர் மட்டும் புழங்கும் வெளியாக மாறியுள்ளது, இங்கு பெண்கள் குழுமிப் படிக்கின்றனர்; பணிபுரிகின்றனர். இது 1974 ஜூன் 14 இல் முதல் தரக் கட்டிடமாக குறிப்பிடப்பட்டது.

இந்த மையத்தில், **பாங்குர்சுட்டு மாளிகை** எனும் வாக்குரிமைப் போராட்ட இயக்கத்துக்கான நினைவு அருங்காட்சியகம் ஒன்று உள்ளது. இதில் உள்ல எடுவார்டியப் பாணி உள்ளிருப்புகள் பாங்குர்சுட்டையும் அவரது மக்களையும் நினைவூட்டுகிறது. இந்த மாளிகை பாங்குர்சுட்டு மையத்தின் அழகு பொலிந்த முதல் அறையாகும். இதை பார்பாரா காசிலும் எலன் பாங்குர்சுட்டும் 1987 அக்தோபர் 10 இல் திறந்துவைத்தபோது இந்த கலைநய மிக்க அறை அனைவரையும் கவர்ந்தது.

மகளிர் சமூக, அரசியல் ஒன்றியம் 1903 இல் இந்த எம்மலின் பாங்குர்சுட்டு மாளிகை வீட்டில் நிறுவப்பட்டது.

பாங்குர்சுட்டு மையம் தன்னார்வலரால் நடத்தப்படுகிறது. பொதுநிதி ஏதும் இதற்காகத் திரட்டப்படுவதில்லை. இது கொடைகளால் மட்டுமே இயங்குகிறது.

## வரலாறு
1903 இல் எம்மலின் பாங்குர்சுட்டு மகளிர் சமூக, அரசியல் ஒன்றியத்தை 62 நெல்சன் தெருவில் நிறுவியபோது  இது அவரது வாழ்விடமாக இருந்தது. தன் கணவர் இரிச்சர்டு பாங்குர்சுட்டு 1898 இல் இறந்ததும், எம்மலின் இந்த வீட்டிற்கு வாழ வந்துள்ளார்.

## பாங்குர்சுட்டு மையத் தோட்டம்
சுட்டாக் சார்ந்த தோட்ட வடிவமைப்பாளரான ஜேனட் இலெய்கு  2018 இல் புதிய தோட்டத்தைப் பாங்குர்சுட்டு மையத்தில் வடிவமைத்தார், அது 2018 செப்டம்பரில் திறந்துவைக்கப்பட்டது. இது மகளிர் வாக்குரிமை நூற்றாண்டு நினைவுக்காகவும் இப்போராட்டப் போராளிகளை நினைவுகூரவும் ஏற்படுத்தப்பாட்டது. இந்த்த் தோட்டத்துக்காக 500 க்கும் மேற்பட்டோர் 2017 இல் அளித்த 24,000 பவுண்டு நிதிக்கொடைவழி நிறுவப்பட்டது. இத்தோட்டம் மான்செசுட்டர் மகளிர் நல்கைவழி உருவாக்கிய பெண்களும் குழந்தைகளும் ஓய்வெடுப்பதற்காண வெளியையும் கொண்டுள்ளது.

## மேலும் காண்க
*பெண் வாக்குரிமை இயக்கச் சின்னங்களும் நினைவிடங்களும்

## மேற்கோள்கள்

## மேலும் படிக்க
*

## வெளி இணைப்புகள்
*Pankhurst Trust - official site
*Background information on the Centre

பகுப்பு:மகளிர் அருங்காட்சியகங்கள்
பகுப்பு:பிரித்தானிய அருங்காட்சியகங்கள்
அன்ரிச் நோர்க்யா

**அன்ரிச் ஆர்னோ நோர்க்யா** (பிறப்பு 16 நவம்பர் 1993) என்பவர் ஒரு தென்னாப்பிரிக்க தொழில்முறை துடுப்பாட்டக்காரர் ஆவார் . இவர் மார்ச் 2019 இல் தென்னாப்பிரிக்கா கிரிக்கெட் அணிக்காக பன்னாட்டு அளவில் அறிமுகமானார்  . ஜூலை 2020 இல், கிரிக்கெட் தென்னாப்பிரிக்கால் ஆண்டுதோறும் வழங்கப்படும் விருது விழாவில் ஆண்டின் புதுவரவாக நார்ட்யே பெயரிடப்பட்டார்.

## உள்நாட்டு மற்றும் T20 உரிமையாளர் வாழ்க்கை
2016 ஆப்பிரிக்க இ20 கோப்பைக்கான கிழக்கு மாகாண அணியில் நோர்க்யா சேர்க்கப்பட்டார். அக்டோபர் 2018 இல், மிசான்சி சூப்பர் லீக் இ20 போட்டித் தொடரின் முதல் பதிப்பில் கேப் டவுன் பிளிட்ஸ் அணியில் இவர் இடம் பெற்றார். தொடரின் நடுவே, அவர் கணுக்கால் காயத்தால் வெளியேறினார். டிசம்பர் 2018 இல், 2019 இந்தியன் பிரீமியர் லீக்கிற்கான வீரர்கள் ஏலத்தில் கொல்கத்தா நைட் ரைடர்ஸ் அணியால் வாங்கப்பட்டார். இருப்பினும், மார்ச் 2019 இல், தோள்பட்டை காயத்தால் போட்டியில் இருந்து வெளியேற்றப்பட்டார்.

செப்டம்பர் 2019 இல், அவர் 2019 மிசான்சி சூப்பர் லீக் போட்டிக்கான கேப் டவுன் பிளிட்ஸ் அணியில் இடம் பெற்றார். 2020 ஐபிஎல் ஏலத்திற்கு முன்னதாக அவர் கொல்கத்தா நைட் ரைடர்ஸ் அணியிலிருந்து விடுவிக்கப்பட்டார். ஜூலை 2020 இல், அவர் 2020 கரீபியன் பிரீமியர் லீக்கிற்கான செயின்ட் லூசியா சூக்ஸ் அணியில் இடம்பிடித்தார். இருப்பினும், சரியான நேரத்தில் பயண ஏற்பாடுகளை உறுதிப்படுத்தத் தவறியதால், போட்டியைத் தவறவிட்ட ஐந்து தென்னாப்பிரிக்கத் துடுப்பாட்ட வீரர்களில் நோர்க்யேவும் ஒருவர். ஆகஸ்ட் 2020 இல், 2020 இந்தியன் பிரீமியர் லீக் போட்டித் தொடரில் கிறிஸ் வோக்ஸுக்கு மாற்றாக நார்ட்யே டெல்லி கேப்பிடல் அணியில் சேர்ந்தார். 14 அக்டோபர் 2020 அன்று, 2020 ஐபிஎல்லின் 30வது போட்டியின் போது, நார்ட்ஜே 156.22 கிமீ/மணி (97 மைல்) வேகத்தில் ராஜஸ்தான் ராயல்ஸின் ஜோஸ் பட்லரிடம் பந்து வீசினார், இது ஐபிஎல் வரலாற்றின் அதிவேக பந்து வீச்சாக இன்றுவரை உள்ளது. 2022 ஐபிஎல் தொடருக்கான மெகா ஏலத்திற்கு முன்பு டெல்லி கேப்பிடல்ஸ் அணியால் தக்கவைக்கப்பட்ட நான்கு வீரர்களில் இவரும் ஒருவர்.

ஏப்ரல் 2021 இல், தென்னாப்பிரிக்காவில் 2021-22 கிரிக்கெட் பருவத்திற்கு முன்னதாக, கிழக்கு மாகாண அணியில் நோர்க்யே பெயரிடப்பட்டார்.

## மேற்கோள்கள்

பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1993 பிறப்புகள்
சகுரிகாவா அணை

**சகுரிகாவா அணை**  (*Sagurigawa Dam*) சப்பான் நாட்டின் நீகாட்டா மாகாணத்தில் அமைந்துள்ளது. பாறைகள் நிரப்பப்பட்டு கட்ட்டப்பட்ட வகை அணையாக 119.5 மீட்டர் உயரமும் 419.5 மீட்டர் நீளமும் கொண்டதாக சகுரிகாவா அணை கட்டப்பட்டுள்ளது. மலைகளின் குழுவான சினனோகாவா ஆற்றின் துணை நதியில் அணை கட்டப்பட்டது. அணையின் நோக்கம் ஆற்றில் இருந்து வரும் நீரைப் பயன்படுத்துவதும், வெள்ளத்தில் இருந்து பாதுகாப்பதும் ஆகும்.  முக்கியமாக வெள்ளத்தடுப்பு, நீர்பகிர்மாணம், மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 76.2 சதுர கிலோ மீட்டர்களாகும். அணை நிரம்பியிருக்கும் போது  இதன் பரப்பளவு சுமார் 76 எக்டேர்களாகும். 27500 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம்  1975 ஆம் ஆண்டு தொடங்கப்பட்டு 1993 ஆம் ஆண்டு நிறைவடைந்தது.
## மேற்கோள்கள்

பகுப்பு:சப்பானில் உள்ள அணைகள்
த. எ. பாட்டீல்

**தயாந்தியோ எசுவந்தராவ் பாட்டீல்** (*Dnyandeo Yashwantrao Patil*)(பிறப்பு: அக்டோபர் 22, 1935) என்பவர் இந்திய அரசியல்வாதி ஆவார். இவர் 29 மே 2012 முதல் 26 நவம்பர் 2014 வரை கிழக்கு இந்தியாவின் பீகார் மாநிலத்தின் ஆளுநராக இருந்தார். இவர் ஓர் கல்வியாளர் மற்றும் மகாராட்டிரா மாநில இந்தியத் தேசிய காங்கிரசின் தலைவராக இருந்தவர் ஆவார். இவர் மேற்கு வங்க ஆளுநராக (கூடுதல் பொறுப்பு) நியமிக்கப்பட்டார்.

## ஆரம்ப கால வாழ்க்கை
மகாராட்டிரா மாநிலம், கோல்ஹாப்பூர் மாவட்டத்தில் உள்ள அம்பாப் கிராமத்தில் அக்டோபர் 22, 1935ல் பிறந்தார்.

## கல்வி நிறுவனங்கள்
பல கல்வி நிறுவனங்கள் த. எ. பாட்டீலால் நிறுவப்பட்டன, அவற்றில் ஒரு சில:
* டாக்டர். த. எ. பாட்டீல் வித்யாபீத், புனே
* பத்மசிறீ ரீ த. எ. பாட்டீல் வித்யாபீத், நவி மும்பை
* டாக்டர் த. எ. பாட்டீல் மருத்துவக் கல்லூரி நவி மும்பை
* த. எ..பாட்டீல் கல்விச் சங்கம், கோலாப்பூர்
* டாக்டர் த. எ. பாட்டீல் விளையாட்டு அகாதமி
* புனே, டாக்டர் த. எ. பாட்டீல் அறிவு நகரம்
* டாக்டர். த. எ. பாட்டீல் பன்னாட்டுப் பள்ளி, மும்பை
* டாக்டர் த. எ. பாட்டீல் சர்வதேச பள்ளி, காங்க்ரா (இமாச்சலப் பிரதேசம்)

## விருது
இவரது சமூகப் பணிக்காக இந்திய அரசு 1991-ல் பத்மசிறீ விருதினை வழங்கியது.

## அரசியல்
பாட்டீல் 1957-ல் கோலாப்பூர் நகர்மன்ற காங்கிரசு வேட்பாளராகப் போட்டியிட்டுத் தேர்ந்தெடுக்கப்பட்டார். நகராட்சித் தலைவராக 1962 வரை பதவியிலிருந்தார். 1967 முதல் 1978 வரை மகாராட்டிர சட்டமன்ற உறுப்பினராகப் பதவி வகித்தார். 1967 மற்றும் 1972 ஆகிய இரண்டு தேர்தல்களிலும், இவர் பன்காலா சட்டப் பேரவை தொகுதியில் போட்டியிட்டு வெற்றிபெற்றார். இவர் 21 நவம்பர் 2009 அன்று திரிபுரா மாநில ஆளுநராக நியமிக்கப்பட்டார். பின்னர் 9 மார்ச் 2012 அன்று பீகார் ஆளுநராக நியமிக்கப்பட்டார்.

## மேற்கோள்கள்

## வெளி இணைப்புகள்
* டாக்டர் த. எ. பாட்டீல் குழுமத்தின் அதிகாரப்பூர்வ இணையதளம் 

பகுப்பு:சமூக சேவகர்கள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:மேற்கு வங்காள ஆளுநர்கள்
பகுப்பு:திரிபுரா ஆளுநர்கள்
பகுப்பு:மராத்தியர்கள்
பகுப்பு:வாழும் மக்கள்
பகுப்பு:1935 பிறப்புகள்
கணேசி இலால்

**கணேசி இலால்** (*Ganeshi Lal*)(பிறப்பு 1 மார்ச் 1941) என்பவர் இந்திய அரசியல்வாதி மற்றும் ஒடிசாவின் முன்னாள் ஆளுநர் ஆவார்.

## தனிப்பட்ட வாழ்க்கை
பேராசிரியர் கணேசி இலால் 1941ஆம் ஆண்டு மார்ச்  ஆம் தேதி அரியானாவின் சிர்சாவில் பிறந்தார். சிறந்த கல்வி வாழ்க்கையுடன், இவர் ஆங்கிலத்தில் பட்டம் பெற்றுள்ளார். இவர் மேலும் கணிதத்தில் முதுகலைப் பட்டம் பெற்றார். இவர் இளங்கலை மற்றும் முதுகலை வகுப்பில் முதல் வகுப்பில் தேர்ச்சி பெற்றுத் தங்கப் பதக்கம் வென்றவர். தனது கல்வியை முடித்த பிறகு, ஆசிரியராகப் பணியில் சேர்ந்தார். 1964 முதல் 1991 வரை அரியானாவில் உள்ள பல்வேறு அரசு கல்லூரிகளில் பேராசிரியராகப் பணியாற்றினார். இலால், சுசீலா தேவியை மணந்தார். சுசீலா தேவி கோவிட்-19 காரணமாக 23 நவம்பர் 2020 அன்று இறந்தார்.

## அரசியல்
இலால் பகவத்கீதையில் ஒரு புகழ்பெற்ற புத்தகத்தை எழுதியுள்ளார். இதன் இரண்டாவது பதிப்பில் இயங்கும் 'Non-attached Attachment', பென் புத்தகப் பதிப்பகம் மூலம் வெளியிடப்பட்டது. இவர் 2003 முதல் 2007வரை பாரதிய ஜனதா கட்சியின் அரியானா பிரிவின் தலைவராகப் பணியாற்றினார்.

## மேற்கோள்கள்

## வெளி இணைப்புகள்

* அதிகாரப்பூர்வ விவரம் ஒடிசாவின் மாண்புமிகு ஆளுநர், பேராசிரியர் கணேஷி லால் 

பகுப்பு:ஒடிசா ஆளுநர்கள்
பகுப்பு:வாழும் மக்கள்
பகுப்பு:1941 பிறப்புகள்
தேஜஸ்வி பிரகாஷ்

**தேஜஸ்வி பிரகாஷ் வயங்கங்கர்** (பிறப்பு 10 ஜூன் 1992) என்பவர் இந்தி தொலைக்காட்சியில் தோன்றும் ஓர் இந்திய நடிகையாவார். இவர் *ஸ்வராகினி - ஜோடேன் ரிஷ்தோன் கே சுர்* (2015-16) என்ற தொடரில் *ராகினி மகேஸ்வரி* கதாபாத்திரத்தில் நடித்ததன் மூலம் பரவலாக அறியப்பட்டார். 2020இல், இவர் *ஃபியர் ஃபேக்டர்: கத்ரோன் கே கிலாடி 10* என்ற ரியாலிட்டி நிகழ்ச்சியில் பங்கேற்றார். 2021இல், இவர் பிக் பாஸ் நிகழ்ச்சியின் பதினைந்தாவது பதிப்பில் பங்கேற்று பட்டம் வென்றார். தற்போது இவர் நாகின் தொடரின் ஆறாம் பருவத்தில் கதாநாயகியாக நடித்து வருகிறார்.

## மேற்கோள்கள்

பகுப்பு:1992 பிறப்புகள்
பகுப்பு:இந்தித் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
ஆளுநர் இல்லம், புரி

**ஆளுநர் இல்லம், புரி** அல்லது **ராஜ் பவன் என்பது** (*Raj Bhavan, Puri*) இந்திய மாநிலமான ஒடிசாவின் புரியில் உள்ள ஒடிசா ஆளுநரின் அதிகாரப்பூர்வ இல்லமாகும். இது முதலில் பிரித்தானியாவின் இந்தியப் பேரரசின் கீழ் பீகார் மற்றும் ஒடிசா மாகாணத்தின் முன்னாள் துணைநிலை-ஆளுநருக்கான கோடைக்கால இல்லமாகக் கட்டப்பட்டது.

## அமைவிடம்
இந்தக் கட்டிடம் வங்காள விரிகுடாவை ஒட்டி புரியில் முன்னாள் ஒடிசா தலைநகரான கட்டக்கிலிருந்து சுமார்  தொலைவில் அமைந்துள்ளது. மேலும் இன்றைய தலைநகரான புவவேசுவரத்திலிருந்து  ) தொலைவில் உள்ளது.

## வரலாறு
இந்த இல்லம்  பரப்பளவில் உள்ள இடத்தில், 1913-14 இல் கட்டப்பட்டது. பீகார் மற்றும் ஒடிசாவின் தலைநகராக இருந்த பட்னாவில் கோடை வெப்பத்திலிருந்து தப்பிக்கப் பிரித்தானிய ஆளுநர்களால் இந்த குடியிருப்பு பயன்படுத்தப்பட்டது. 1936-ல் ஒடிசா தனி மாகாணமாக மாறிய பிறகு, இந்தக் கட்டிடம் ஒடிசா மாநில ஆளுநரின் இல்லமாக மாறியது. இருப்பினும் இது தலைநகரிலிருந்து  தொலைவிலிருந்ததால் 1942இல் இக்குடியிருப்பு கட்டக்கில் உள்ள புதிய இடத்திற்கு மாற்றப்பட்டது. பின்னர் புரியில் உள்ள ஆளுநர் இல்லம் மறுவடிவமைப்பிற்காக ரூ. 158,000 செலவிடப்பட்டது. 1973ஆம் ஆண்டு வரை இந்த கட்டிடம் ஆளுநர்களுக்கான கோடைக்கால இல்லமாகப் பயன்பாட்டிலிருந்தது. பின்னர் 1983ஆம் ஆண்டில் மாநில சுற்றுலாவை மேம்படுத்துவதற்காக ஒரு உணவகம் கட்டுவதற்காக மைதானத்தின் ஒரு பகுதி விற்கப்பட்டது.

## மேற்கோள்கள்

## வெளி இணைப்புகள்

பகுப்பு:ஒடிசாவிலுள்ள கட்டிடங்கள்
பகுப்பு:ஒடிசா அரசு
பகுப்பு:Coordinates on Wikidata
பகுப்பு:இந்தியாவிலுள்ள ஆளுநர்களின் இல்லங்கள்
ஆளுநர் இல்லம், விசயவாடா

**ஆளுநர் இல்லம் விசயவாடா** (*Raj Bhavan, Vijayawada*) என்பது ஆந்திரப் பிரதேச ஆளுநரின் அதிகாரப்பூர்வ இல்லமாகும். இது இந்தியாவின் ஆந்திரப் பிரதேசத்தின் விசயவாடாவில் அமைந்துள்ளது.

## வரலாறு
2014-ல் தெலங்காணா மாநிலம் உருவான பிறகு, ஈ. சீ. இ. நரசிம்மன் 2019 வரை ஆந்திரப் பிரதேசம் மற்றும் தெலுங்கானா ஆகிய இரு மாநிலங்களுக்கும் இணை ஆளுநராகப் பணியாற்றினார். பின்னர், ஆந்திரப் பிரதேசத்தின் 23வது ஆளுநராக பிசுவபூசண் அரிசந்தன் நியமிக்கப்பட்டார். அப்போது, ஆளுநர் வசிக்கத் தனி இல்லம் தேவைப்பட்டது. எனவே நா. சந்திரபாபு நாயுடு தலைமையிலான ஆந்திரப் பிரதேச அரசு, 2019-ல் அரசு நீர்ப்பாசன இல்லத்தை ஆளுநர் இல்லமாக மாற்றியது 

## மேற்கோள்கள்


## வெளி இணைப்புகள்

* rajbhavan.ap.gov.in/
பகுப்பு:Coordinates on Wikidata
பகுப்பு:ஆந்திரப் பிரதேச அரசு
பகுப்பு:இந்தியாவிலுள்ள ஆளுநர்களின் இல்லங்கள்
சஞ்சல்குடா மத்திய சிறை

**சஞ்சல்குடா மத்திய சிறை** (*Chanchalguda Central Jail*) இந்தியாவின் தெலுங்கானா மாநிலம் ஐதராபாத்தில் அமைந்துள்ளது. இந்திய நாட்டின் பழமையான சிறைகளில் சஞ்சல்குடா மத்திய சிறையும் ஒன்றாகும். ஐதராபாத்தில் உள்ள பழைய நகரமான சஞ்சல்குடாவில் இச்சிறை உள்ளது. ஐதராபாத் நிசாமின் ஆட்சியின் போது தலைமை கட்டிடக் கலைஞர் நவாப் கான் பகதூர் மிர்சா அக்பர் பெய்க் என்பவரால் கட்டப்பட்டது. இன்றும் சிறை செயல்பாட்டில் உள்ளது.

சஞ்சல்குடா சிறைச்சாலையில் 1000 கைதிகளை சிறைவைக்கும் வசதி உள்ளது. ஆனால் சமீபத்தில் 1600 கைதிகளை சிறை வைத்து நெரிசல் அதிகமாக இருப்பதாக கூறப்படுகிறது. தினமும் சராசரியாக 40 புதிய கைதிகள் சிறைக்கு வருகிறார்கள். 2012 ஆம் ஆண்டில் புனரமைப்பு வசதிகளை மேம்படுத்துதலும் சிறையின் ஆக்கிரமிப்பை விரிவுபடுத்தும் பணிகள் தொடங்கின. வயது வந்தோருக்கான கல்வியறிவுத் திட்டத்தை அறிமுகப்படுத்தியதைத் தொடர்ந்து, சஞ்சல்குடா மத்திய சிறைச்சாலை 1989-90 வரை 100% கல்வியறிவு விகிதத்தைப் பதிவுசெய்தது.

## மேற்கோள்கள்

பகுப்பு:இந்தியாவில் உள்ள சிறைச்சாலைகள்
பகுப்பு:தெலங்காணா
ஆளுநர் இல்லம், குவகாத்தி

**ஆளுநர் இல்லம், குவகாத்தி** (*Raj Bhavan, Guwahati*) என்பது தற்போதைய அசாமின் ஆளுநரின் அதிகாரப்பூர்வ இல்லமாகும். இது அசாம் மாநிலத்தின் தலைநகரான குவுகாத்தியில் அமைந்துள்ளது. 2018 நாளின் படி அசாமின் தற்போதைய ஆளுநர் ஜகதீஷ் மூகீ இங்கு வசித்து வருகின்றார்.

## மேலும் பார்க்கவும்

* பிரித்தானிய இந்தியப் பேரரசின் அரசு இல்லங்கள்

## மேற்கோள்கள்

பகுப்பு:அசாம் அரசு
பகுப்பு:இந்தியாவிலுள்ள ஆளுநர்களின் இல்லங்கள்
ஆளுநர் இல்லம், ராய்ப்பூர்

**ஆளுநர் இல்லம்** அல்லது **ராஜ் பவன்** (*Raj Bhavan, Raipur*) என்பது சத்தீசுகர் ஆளுநரின் அதிகாரப்பூர்வ இல்லமாகும் . இது சத்தீஸ்கரின் தலைநகரான ராய்ப்பூரில் அமைந்துள்ளது.

## வரலாறு
சத்தீசுகர் மாநிலம் 01 நவம்பர் 2000 அன்று உருவாக்கப்பட்டபோது ஆளுநர் இல்லம் நிறுவப்பட்டது. ராய்ப்பூரில் அமைந்துள்ள இந்த இல்லம், இம்மாநிலம் நிறுவப்படுவதற்கு முன்பு 1899 முதல் விருந்தினர் இல்லமாக இருந்தது. சுமார் 4 ஏக்கர் பரப்பளவில் பரந்து விரிந்துள்ள ஆளுநர் இல்லம், குறுகிய காலத்தில் நன்கு ஒழுங்கமைக்கப்பட்ட மற்றும் அழகான வளாகமாக உருவாக்கப்பட்டது.

## மேலும் பார்க்கவும்
* சட்டீஸ்கர் ஆளுநர்கள்

## மேற்கோள்கள்

## வெளி இணைப்புகள்
* https://rajbhavancg.gov.in 

பகுப்பு:சத்தீஸ்கர் அரசு
பகுப்பு:இந்தியாவிலுள்ள ஆளுநர்களின் இல்லங்கள்
கைலாசகர் விமானநிலையம்

**கைலாசகர் விமானநிலையம்** (*Kailashahar Airport*) இந்தியாவின் திரிபுரா மாநிலத்தில் இருக்கும் கைலாசகர் நகரில் அமைந்துள்ளது. இடப்பற்றாக்குறை காரணமாக 1990 ஆம் ஆண்டின்  மத்தியிலிருந்து விமான நிலையம் மூடப்பட்டு செயல்படாமல் உள்ளது. விமான நிலையத்தின் பன்னாட்டு விமான போக்குவரத்து சங்கத்தின் இருப்பிட அடையாளக் குறியீடு ஐ.எக்சு.எச். ஆகும். இதேபோல விமான நிலையத்தின் பன்னாட்டு சிவில் விமான போக்குவரத்து அமைப்புக் குறியீடு வி.இ.கே.ஆர். என்பதாகும். டிசம்பர் 2021 ஆம் ஆண்டு டிசம்பர் மாதத்தில்  நாட்டின் குறைவான செயல்பாடு மற்றும் செயல்பாடற்ற விமான நிலையங்களை இணைக்கும் அரசாங்கத்தின்  முயற்சியான உதான் பிராந்திய இணைப்புத் திட்டத்தின் கீழ் விமான நிலையத்தை விரைவில் தொடங்க இந்திய விமான நிலைய ஆணையத்தின் ஆறு பேர் கொண்ட குழு இங்கு ஆய்வு நடத்தியது.
## விமான நிறுவனங்கள் மற்றும் இலக்குகள்
கைலாசகர் விமானநிலையத்திற்கு தற்போது திட்டமிடப்பட்ட வணிக விமான சேவை ஏதும் இல்லை.
## மேற்கோள்கள்

## புற இணைப்புகள்
*Kailashahar Airport at the AAI

பகுப்பு:திரிபுராவில் போக்குவரத்து
பகுப்பு:இந்திய வானூர்தி நிலையங்கள்
கவிநிலவு தர்மராஜ்

**கவிநிலவு தர்மராஜ்** (*Kavinilavu Dharmaraj*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். ஈரோடு மாவட்டத்தினைச் சார்ந்த இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். ஈரோடு மாவட்டம் மொடக்குறிச்சி சட்டமன்ற உறுப்பினராக இவர், 1991ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தேர்ந்தெடுக்கப்பட்டார்..  இவருக்கு 2 மகள்களும் ஒரு மகனும் உள்ளனர். உடல்நலக் குறைவால் திசம்பர் மாதம் 11ஆம் நாள் 2006ஆம் ஆண்டு ஈரோட்டில் காலமானார்.

## மேற்கோள்கள்

பகுப்பு:1955 பிறப்புகள்
பகுப்பு:2006 இறப்புகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:ஈரோடு மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
ஆர். எம். பழனிசாமி

**ஆர். எம். பழனிசாமி** (*R. M. Palanisami*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். ஈரோடு மாவட்டத்தினைச் சார்ந்த பழனிசாமி, இந்திய தேசிய காங்கிரசு கட்சியினைச் சார்ந்தவர். சென்னை பச்சையப்பன் கல்லூரியில் 1978ஆம் ஆண்டு இளங்கலை படிப்பினை முடித்தார். ஈரோடு மாவட்டம் மொடக்குறிச்சி சட்டமன்ற உறுப்பினராக இவர், 2006ஆம் ஆண்டு நடைபெற்ற தமிழ்நாடு சட்டமன்றத் தேர்தலில் காங்கிரசு கட்சியின் வேட்பாளராகப் போட்டியிட்டுத் தேர்ந்தெடுக்கப்பட்டார். 2011ஆம் ஆண்டு மீண்டும் இத்தொகுதியில் போட்டியிட்டு வெற்றி வாய்ப்பினை இழந்தார்.

## மேற்கோள்கள்

பகுப்பு:ஈரோடு மாவட்ட மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
கமல்பூர் விமான நிலையம்

**கமல்பூர் விமான நிலையம்** (*Kamalpur Airport*) இந்தியாவின் திரிபுரா மாநிலத்தில் இருக்கும் கமல்பூர் நகரில் அமைந்துள்ளது. இச்சிறிய விமான நிலையம் சுமார் 61 ஏக்கர் பரப்பளவில் பரவியுள்ளது. இது இந்திய விமான நிலைய ஆணையத்தால் கமல்பூர் விமான நிலையம் நிர்வகிக்கப்படுகிறது. செயல்படாத நிலையில் இருக்கும் இவ்விமான நிலையத்தை பிராந்திய போக்குவரத்து விமானங்கள் 42 மற்றும் பிராந்திய போக்குவரத்து விமானங்கள் 75 வகை விமானங்களை இயக்கும் விமான நிலையமாக மேம்படுத்த இந்திய விமான நிலைய ஆணையம் திட்டமிட்டு வருகிறது.

1990 ஆம் ஆண்டுகளில் வாயுதூத் விமான நிறுவனம் தனது டோர்னியர் 228 விமானத்தை அகர்தலாவிலிருந்து  கமல்பூருக்கு இயக்கி வந்தது. 

## மேற்கோள்கள்

## புற இணைப்புகள்
* Kamalpur on Airports Authority of India website
* Kamalpur on Jetrequest.com

பகுப்பு:இந்திய வானூர்தி நிலையங்கள்
பகுப்பு:திரிபுராவில் போக்குவரத்து
கோவாய் விமான நிலையம்

**கோவாய் வானூர்தி நிலையம்** (*Khowai Airport*) இந்தியாவின் திரிபுரா மாநிலத்தில் இருக்கும் கோவாய் நகரில் அமைந்துள்ளது. சிறிய வானூர்தி நிலையமான இது இந்திய வானூர்தி நிலையங்கள் ஆணையத்தால் நிர்வகிக்கப்படுகிறது. தற்போது கோவாய் வானூர்தி நிலையம் செயல்படாத நிலையில் உள்ளது.

## விபத்துகள்
29 மார்ச் 1955 ஆம் ஆண்டு மார்ச்சு மாதம் 29 ஆம் தேதியன்று இந்திய வான்வழி நிறுவனத்தைச் சேர்ந்த டகோட்டா விமானம் ஈரமான ஓடுபாதையைக் கடந்து பள்ளத்தில் விழுந்தது. உயிர் சேதம் ஏதும் ஏற்படவில்லை என்றாலும், விமானம் பழுதுபார்க்க முடியாத அளவிற்கு சேதமடைந்த காரணத்தால் கைவிடப்பட்டது. 
## மேற்கோள்கள்

## புற இணைப்புகள்
* Khowai on Airports Authority of India website
* Khowai on Jetrequest.com 

பகுப்பு:இந்திய வானூர்தி நிலையங்கள்
பகுப்பு:திரிபுராவில் போக்குவரத்து
பினாயக் ஆச்சார்யா

**பினாயக் ஆச்சார்யா** (*Binayak Acharya*)(30 ஆகத்து 1918 - 11 திசம்பர் 1983) என்பவர் ஓர் இந்திய அரசியல்வாதி மற்றும் ஒடிசாவின் மேனாள் முதலமைச்சர் ஆவார். இவர் தற்போதைய ஒடிசா மாநிலத்தின் கஞ்சாம் மாவட்டத்தில் உள்ள பெர்காம்பூரில் பிறந்தார். இந்திய தேசிய காங்கிரசு கட்சியினைச் சார்ந்த ஆச்சார்யா ஒடிசாவின் முதல்வராக 29 திசம்பர் 1976 முதல் 30 ஏப்ரல் 1977 வரை பதவியிலிருந்தார்.

## மேலும் பார்க்கவும்
* பினாயக் ஆச்சார்யா கல்லூரி

## மேற்கோள்கள்

## வெளி இணைப்புகள்

* ஒரிசா முதல்வர்கள் பட்டியல்
* ஒரிசா முதல்வர்கள்
பகுப்பு:ஒடிசா முதலமைச்சர்கள்
பகுப்பு:1983 இறப்புகள்
பகுப்பு:1918 பிறப்புகள்
பி. சி. இராமசாமி

**பி. சி. இராமசாமி**  (*P. C. Ramasamy*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். ஈரோடு மாவட்டத்தினைச் சார்ந்த இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். ஈரோடு மாவட்டம் மொடக்குறிச்சி சட்டமன்ற உறுப்பினராக இவர், 2001ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தேர்ந்தெடுக்கப்பட்டார்.

## அமைச்சராக
இராமசாமி, ஜெ. ஜெயலலிதா தலைமையிலான தமிழக அமைச்சரவையில் இந்து சமய அறநிலையத் துறை அமைச்சராகப் பணியாற்றினார்.

## மேற்கோள்கள்

பகுப்பு:ஈரோடு மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பைரேன் மித்ரா

**பைரேன் மித்ரா** (*Biren Mitra*)(26 நவம்பர் 1917 - 25 மே 1978) என்பவர் இந்திய அரசியல்வாதி, இந்தியத் தேசிய காங்கிரசின் தலைவர் மற்றும் ஒடிசாவின் முதலமைச்சராக 2 அக்டோபர் 1963 முதல் 21 பிப்ரவரி 1965 வரை பதவி வகித்தவர் ஆவார்.

பைரேன் மித்ரா தனது மாணவர் பருவ அரசியலை இந்தியப் பொதுவுடைமைக் கட்சி மாணவர் பிரிவின் மூலம் தொடங்கினார். கட்டாக்கில் பிரிவு-11-ல் அமைந்துள்ள பூங்காவிற்கு, பைரேன் மித்ரா பூங்கா என இவரது நினைவாகப் பெயரிடப்பட்டது.

## மேற்கோள்கள்

## வெளி இணைப்புகள்

* ஒரிசா முதல்வர்கள் பட்டியல்

பகுப்பு:வங்காள மக்கள்
பகுப்பு:ஒடிசா முதலமைச்சர்கள்
பகுப்பு:1978 இறப்புகள்
பகுப்பு:1917 பிறப்புகள்
ஓடியன் ஸ்மித்

**ஓடியன் ஃபேபியன் ஸ்மித்** (பிறப்பு: நவம்பர் 1, 1996) ஒரு ஜமைக்கா துடுப்பாட்டக்காரர். இவர் ஏப்ரல் 2018 இல் மேற்கிந்திய தீவுகள் கிரிக்கெட் அணிக்காக பன்னாட்டுப் போட்டிகளில் அறிமுகமானார்.

## உள்நாட்டு மற்றும் இருபது20 போட்டிகள்
ஸ்மித், 16 ஜனவரி 2015 அன்று 2014-15 பிராந்திய சூப்பர்50 போட்டியில் விளையாடியதன் மூலம் பட்டியல் அ போட்டிகளில் அறிமுகமானார். இவர் 8 ஆகஸ்ட் 2017 அன்று 2017 கரீபியன் பிரீமியர் லீக்கில் ஜமைக்கா தல்லாவாஸ் அணிக்காக இருபது20 போட்டிகளில் அறிமுகமானார்  . அவர் 7 டிசம்பர் 2017 அன்று 2017-18 பிராந்திய நான்கு நாள் போட்டியில் ஜமைக்காவுக்காக முதல் தரப் போட்டிகளில் அறிமுகமானார் 

மே 2018 இல், 2018-19 சீசனுக்கு முன்னதாக, புரொபஷனல் கிரிக்கெட் லீக்கின் வரைவில் டிரினிடாட் மற்றும் டொபாகோ நாட்டு கிரிக்கெட் அணிக்காக விளையாட ஸ்மித் தேர்ந்தெடுக்கப்பட்டார். நவம்பர் 2019 இல், இவர் 2019-20 பிராந்திய சூப்பர்50 போட்டிக்கான டிரினிடாட் மற்றும் டொபாகோவின் அணியில் இடம்பெற்றார்.

ஜூன் 2020 இல், 2020-21 உள்நாட்டுப் பருவத்திற்கு முன்னதாக கிரிக்கெட் வெஸ்ட் இண்டீஸ் நடத்திய வீரர்களின் வரைவில் ஜமைக்கா அணியால் ஸ்மித் தேர்ந்தெடுக்கப்பட்டார். ஜூலை 2020 இல், இவர் 2020 கரீபியன் பிரீமியர் லீக்கிற்கான கயானா அமேசான் வாரியர்ஸ் அணியில் இடம் பெற்றார்.

நவம்பர் 2021இல் 2021 லங்கா பிரீமியர் லீக்கிற்கான வீரர்களின் வரைவைத் தொடர்ந்து ஸ்மித் தம்புள்ளை ஜெயண்ட்ஸ் அணிக்காக விளையாடத் தேர்ந்தெடுக்கப்பட்டார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் இவர் பஞ்சாப் கிங்ஸ் அணியால் வாங்கப்பட்டார்.

## மேற்கோள்கள்

பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1996 பிறப்புகள்
பகுப்பு:யமேக்கா விளையாட்டு வீரர்கள்
ரொவ்மன் போவல்

**ரொவ்மன் போவல்** (பிறப்பு: ஜூலை 23, 1993) மேற்கிந்தியத் தீவுகள் துடுப்பாட்ட அணிக்காக விளையாடும் ஜமைக்கா துடுப்பாட்டக்காரராவார். இவர் டிசம்பர் 2018இல், வங்களாதேச அணிக்கு எதிரான ஒருநாள் பன்னாட்டுப் (ODI) போட்டியில் முதல் முறையாக மேற்கிந்தியத் தீவுகளின் தலைவராக செயல்பட்டார். உள்நாட்டில், இவர் ஜமைக்கா, கம்பைண்டு கேம்பஸஸ் மற்றும் கல்லூரிகள் மற்றும் ஜமைக்கா தல்லாவா ஆகிய அணிகளுக்காக விளையாடியுள்ளார்.

## மேற்கோள்கள்

பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1993 பிறப்புகள்
பகுப்பு:யமேக்கா விளையாட்டு வீரர்கள்
பசில் தம்பி

**பேசில் தம்பி** (பிறப்பு: செப்டம்பர் 11, 1993) ஒரு இந்தியத் துடுப்பாட்ட வீரர் ஆவார், இவர் உள்நாட்டுத் துடுப்பாட்டத்தில் கேரளாவைப் பிரதிநிதித்துவப்படுத்துகிறார். இவர் ஒரு வலது கை மட்டையாளரும் மற்றும் வலது கை நடுத்தர வேகப்பந்து வீச்சாளரும் ஆவார் . இவர் 2017 இந்தியன் பிரீமியர் லீக்கில் குஜராத் லயன்ஸ் அணிக்காக ஐபிஎல்லில் அறிமுகமானார், மேலும் "பருவத்தின் வளர்ந்து வரும் வீரர்" விருதைப் பெற்றார்.

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1993 பிறப்புகள்
லலித் யாதவ் (டெல்லி துடுப்பாட்டக்காரர்)

**லலித் யாதவ்** (பிறப்பு 3 ஜனவரி 1997) ஒரு இந்திய துடுப்பாட்டக்காரர். இவர் 17 நவம்பர் 2017 அன்று 2017-18 ரஞ்சி டிராபியில் டெல்லி அணிக்காக தனது முதல் தரப் போட்டிகளில் அறிமுகமானார். 9 ஜனவரி 2018 அன்று 2017-18 மண்டல டி20 லீக்கில் டெல்லி அணிக்காக இருபது20 போட்டிகளில் அறிமுகமானார்  . அவர் 2017-18 விஜய் ஹசாரே கோப்பை தொடரில் 15 பிப்ரவரி 2018 அன்று டெல்லிக்காக பட்டியல் அ போட்டிகளில் அறிமுகமானார்  .

2020 இந்தியன் பிரீமியர் லீக்கிற்கு முன்னதாக 2020 ஐபிஎல் ஏலத்தில், இவர் டெல்லி கேப்பிடல் அணியால் வாங்கப்பட்டார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் மீண்டும் டெல்லி கேப்பிட்டல்ஸால் வாங்கப்பட்டார். அதே மாதத்தின் பிற்பகுதியில், 2021-22 ரஞ்சி டிராபியில், யாதவ்  தமிழ்நாடுக்கு எதிராக 177 ரன்கள் எடுத்து, முதல் தர துடுப்பாட்டத்தில் தனது முதல் நூறைப் பதிவு செய்தார்.

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1997 பிறப்புகள்
இந்திய தகவல் தொழில்நுட்ப நிறுவனம், அகர்தலா

அகர்தலாவிலுள்ள **இந்திய தகவல் தொழில்நுட்ப நிறுவனம்** (*Indian Institute of Information Technology, Agartala*) இந்தியாவில் இலாப நோக்கற்ற பொது-தனியார் கூட்டாண்மை மாதிரியின் கீழ் நிறுவப்பட்ட 20 இந்திய தகவல் தொழில்நுட்ப நிறுவனங்களில் ஒன்றாகும். அகர்தலாவிற்கு அருகிலுள்ள போத்யங்னாகரத்து கிராமத்தில் 52 ஏக்கர் பரப்பளவில் நிரந்தர வளாகத்தின் கட்டுமானப் பணிகள் முடிவடையும் வரை, இந்நிறுவனம் அகர்தலா தேசிய தொழில்நுட்ப நிறுவன வளாகத்திற்குள் செயல்படும் என அறிவிக்கப்பட்டு செயல்பட்டு வருகிறது.

அகர்தலா நகரில் இந்திய தகவல் தொழில்நுட்ப நிறுவனம் நிறுவுவதற்கான திட்டம் 2012 ஆம் ஆண்டில் அங்கீகரிக்கப்பட்டது. 2020 ஆம் ஆண்டில் நிறுவனத்தின் அமைப்பிற்கு முக்கியத்துவம் கொடுக்கப்பட்டது.
## மேற்கோள்கள்

பகுப்பு:இந்தியப் பல்கலைக்கழகங்கள்
பகுப்பு:இந்திய தொழில்நுட்பக் கழகங்கள்
தண்டி (சமஸ்கிருதம்)

**சமஸ்கிருத கவிஞர் தண்டி** கிபி எட்டாம் நூற்றாண்டில் தென்னிந்தியாவில் வாழ்ந்தவர். இவர் பண்டைய இந்தியாவின் சமஸ்கிருத மொழி இலக்கணம், உரைநடை மற்றும் காதல், வீரம் பாடும் கவிஞர் ஆவார். ஆசிய வரலாற்றில் மிகவும் பிரபலமான சமஸ்கிருத எழுத்தாளர்களில் தண்டியும் ஒருவர். அவரது எழுத்துக்கள் அனைத்தும் சமஸ்கிருதம் மொழியில் உள்ளது. கவிஞர் தண்டி இயற்றிய *அவந்தி சுந்தரி* கதையில், தண்டி தன்னை, பல்ல்வ மன்னர் சிம்மவிஷ்ணு, மேலைக் கங்கர் வம்ச மன்னர் துர்வினிதன் மற்றும் விதர்பா அரசவைக் கவிஞரான தாமோதரனின் கொள்ளுப் பேரன் என்று கூறுகிறார். தண்டியின் காலம் கிபி 680 – 720 என வரலாற்று அறிஞர் *யிகல் ப்ரோனர்* கருதுகிறார்.

தண்டியின் படைப்புகள் நன்கு பாதுகாக்கப்படவில்லை. அவர் இப்போது முழுமையடையாத *தசகுமாரசரிதையை இயற்றினார். உரைநடையில் "அவந்தி சுந்தரி" (அவந்தியில் இருந்து அழகான பெண்மணியின் கதை) இன்னும் குறைவாகவே முழுமையானது. அவரது "காவ்ய தர்ஷா" (*கவிதையின் கண்ணாடி*), பாரம்பரிய சமஸ்கிருத கவிதைகளின் கையேடு ஆகும். மேலும் இவர் *காவ்யதர்ஷா* இயற்றியதற்காக மிகவும் பிரபலமானவர்.

ஏழாம் நூற்றாண்டின் இறுதியில் காஞ்சிபுரத்தில் உள்ள பல்லவ அரசவையில் இவரது படைப்புகள் அனைத்தையும் தண்டியே எழுதியுள்ளார் என்பது இப்போது பரவலான ஒருமித்த கருத்து உள்ளது.

==படைப்புகள் == 
* [[தண்டியலங்காரம்]]
* *'காவிய தர்சனம்**   - ([[சமசுகிருதம்|சமஸ்கிருதத்தில்]] கவிதைகள் பற்றிய ஆரம்பகால முறையான  நூலாகும்.
* **தசகுமார சரிதம்** - பத்து இளவரசர்களின் அன்பு மற்றும் அதிகாரத்தைத் தேடுவதில் ஏற்பட்ட விகாரங்களைக் கூறும் உரைநடை நூல். இது பொதுவான வாழ்க்கையின் கதைகளைக் கொண்டுள்ளது மற்றும் வண்ணமயமான சமஸ்கிருத உரைநடையில் கட்டப்பட்ட காலத்தில் இந்திய சமூகத்தை பிரதிபலிக்கிறது.
* **அவந்தி சுந்தரி''' - அவந்தி நாட்டுப் பெண்மணியின் கதை 
## அடிக்குறிப்புகள்

## மேற்கோள்கள்
* 

## மேலும் படிக்க
* 

## வெளி இணைப்புகள்
* Kavyadarsa - word, pdf
* 
* Kavyadarsha of Dandi, Sanskrit text
* Kavyadarsa, Paricchedas 1 and 2 (input by Somadeva Vasudeva) at GRETIL
* Kavyadarsha, Paricchedas 1; 2.1-144, 310-368 (input by Reinhold Grünendahl) at GRETIL
* 

பகுப்பு:சமசுகிருத அறிஞர்கள்
பகுப்பு:சமசுகிருத நூலாசிரியர்கள்
கேர் பூசை

**கேர் பூசை** (*Ker puja*) இந்தியாவின் வடகிழக்கு மாநிலமான திரிபுராவில் கொண்டாடப்படும் ஒரு திருவிழா ஆகும். கார்ச்சி பூசை முடிந்த சில வாரங்களுக்குப் பிறகு ஆகத்து மாதத்தில் கேர் பூசை கொண்டாடப்படுகிறது. வாசுத்து தேவதையை வழிபடும் பழங்குடியினர் முக்கியமாக இத்திருவிழாவாவைக் கொண்டாடுகின்றனர். பூசையில் இதில் காணிக்கைகள், பலிகள் ஆகியவையும் அடங்கும். மாநில மக்களின் பொது நலம்  மற்றும் நல்வாழ்வுக்காக முன்னாள் ஆட்சியாளர்கள் இந்த பூசையை செய்ததாக நம்பப்படுகிறது.

பூசையை திரிபுராவின் அரசர்கள் தொடங்கி வைத்தனர். அலாம் பழங்குடியினர் பூசையில் பங்கேற்பது அவசியமாகும். திருவிழாவின் போது 2.5 நாட்களுக்கு, தலைநகரின் நுழைவாயில்கள் மூடப்படும். ஆளும் இறையாண்மை மக்கள் உட்பட பங்கேற்பாளர்கள், காலணிகள் அணியவோ, தீ மூட்டவோ, ஆடவோ, பாடவோ அனுமதிக்கப்படுவதில்லை.

## மேற்கோள்கள்

பகுப்பு:பண்டிகைகள்
பகுப்பு:இந்தியப் பண்டிகைகள்
பகுப்பு:திரிபுரா
மேரி அலெக்சாண்டர் பார்க்கு

**மேரி அலெக்சாண்டர் பார்க்கு**  (Mary Alexander Park) இசுக்காட்லாந்து மற்றும் நியூசிலாந்தில் வாழ்ந்த  ஓர் ஓவியக் கலைஞர் ஆவார். இராயல் கிளாசுகோ நுண்கலைகள் நிறுவனம்  மற்றும் நியூசிலாந்து நாட்டின் ஒடாகோ கலை சங்கம் ஆகியவற்றில்  இவரது படைப்புகள் காட்சிப்படுத்தப்பட்டுள்ளன.  இக்னேசியசு ரோச்சு மற்றும் இயான்  லாவரி ஆகியோர் குறிப்பிட்ட சில மாணவர்களில் அடங்குவர்.

## ஆரம்ப கால வாழ்க்கை
மேரி பார்க் 1850 ஆம் ஆண்டு ஏப்ரல்  மாதம் முதல் தேதியன்று  இசுக்காட்லாந்தின் லோனெட்டு  நகரில் பிறந்தார்.   இயான் பிரவுன் பார்க் (1821-1891) மற்றும் கிறிசுடினா அலெக்சாண்டர் (1821-1906) ஆகியோர் இவரது பெற்றோர்களாவர். மூத்த சகோதரி செசி மற்றும் தங்கை ஆக்னசு ஆகியோர் இதர குடும்ப உறுப்பினர்களாவர்.

மேரிக்கு ஐந்து வயதாக இருந்தபோது குடும்பம் இசுகாட்லாந்திலிருந்து தாசுமேனியாவுக்கு குடிபெயர்ந்தது.

தாசுமேனியா மற்றும் துனெடின் நகரங்களில் உள்ள தனது பெற்றோரின் பள்ளிகளில் படித்தார், அங்கு  இளம் வயதிலேயே கலை திறன்களை வளர்த்துக் கொண்டார்.

## தொழில்
1876 ஆம் ஆண்டு ஒடாகோ கலைச் சங்கத்தில் முதல் கண்காட்சி நடந்தது. மேலும் ஓர் உருவப்பட ஓவியராக மேரி நன்கு அறியப்பட்டார்.

மேரி பார்க் 1880 ஆம் ஆண்டு இசுகாட்லாந்திற்கு குடிபெயர்ந்தார்   20 ஆண்டுகளாக ஐரோப்பாவில் தங்கியிருந்தார், துனெடினுக்குத் திரும்புவதற்கு முன்பு பாரிசில் உள்ள ரோடோல்ஃப் இயூலியனின் தனியார் கலைப் பள்ளியான எல்' இயூலியன் அகாடமியில் நேரத்தைச் செலவிட்டார். இசுகாட்லாந்தில் பயிற்சியின் போது பாரிசில் சந்தித்த மேட்ச் ரோசுடன் எலன்சுபர்க்கில் ஓவியம் வரைந்தார் மற்றும் கலையை கற்பித்தார். இவர்களின் மாணவர்களில் கிளாசுகோ பாய்சு அலெக்சாண்டர் இக்னேசியசு ரோச் மற்றும் இயான் லாவரி ஆகியோர் அடங்குவர்.

பார்க் மற்றும் ரோசு இருவரும் அவர்களின்  7  கிழக்கு பிரின்சசு தெரு  கேலரி ஆஃப் மேக்னூர் காட்சியக வீட்டிலும்  பிரைடன் இசுடேசனர்சு, பெண் கலைஞர்கள் சங்கம்  மற்றும் இராயல் கிளாசுகோ நுண்கலைகள்  ஆகியவற்றில் காட்சிப்படுத்தினர்.

ரோசு மற்றும் பார்க் 1906 ஆம் ஆண்டு  கிளாசுகோவிற்கு குடிபெயர்ந்தனர் மேரி  பார்க்   நியூசிலாந்திலிருந்து  திரும்பினார்.

## இறப்பு
மேரி பார்க் 1920 ஆம் ஆண்டு அக்டோபர் மாதம் 23 ஆம் நாளன்று  துனெடினில் மாரடைப்பால் இறந்தார்.

## மேற்கோள்கள்


பகுப்பு:1920 இறப்புகள்
பகுப்பு:1850 பிறப்புகள்
பகுப்பு:நியூசிலாந்து பெண்கள்
ஜமைக்கா துடுப்பாட்ட அணி

**ஜமைக்கா நாட்டுத் துடுப்பாட்ட அணி** அல்லது அதிகாரப்பூர்வமாக **ஜமைக்கா ஸ்கார்பியன்ஸ்** என்பது மேற்கிந்திய தீவுகளின் உள்நாட்டுப் போட்டிகளில் ஜமைக்காவைப் பிரதிநிதித்துவப்படுத்தும் முதல் தரத் துடுப்பாட்ட அணியாகும்.

## மேற்கோள்கள்

பகுப்பு:நாடுகள் வாரியாகத் துடுப்பாட்ட அணிகள்
தானிஷ் ஆசாத் அன்சாரி

{{Infobox officeholder
| name                =தானிஷ் ஆசாத் அன்சாரி
| office              = சிறுபான்மையினர் நலத்துறை அமைச்சர், உத்தரப் பிரதேச அரசு
| education           = இளங்கலை வணிகவியல்  முதுநிலை பொது நிர்வாகவியல்
| alma_mater          = லக்னோ பல்கலைக்கழகம்
| termstart           = 25 மார்ச் 2022
| preceded            = மோசின் ரசா
| party               = பாரதிய ஜனதா கட்சி
|image=}
**தானிஷ் ஆசாத் அன்சாரி** (*Danish Azad Ansari*) என்பவர்உத்தரப் பிரதேசத்தைச் சேர்ந்த இந்திய அரசியல்வாதியும் தற்போதைய உத்தரப் பிரதேச அரசாங்கத்தில் சிறுபான்மை நலத்துறை அமைச்சரும் ஆவார். இவர் உத்தரப் பிரதேசம் மாநிலம் பல்லியாவை சேர்ந்தவர் அன்சாரி. உத்தரப்பிரதேச மாநில பாரதிய ஜனதா கட்சியின் சிறுபான்மை பிரிவு பொதுச் செயலாளராகவும் பணியாற்றி வருகிறார். இவர் யோகி ஆதித்தியாநாத்தின் இரண்டாவது அமைச்சரவையில் உள்ள ஒரே முசுலிம் அமைச்சர் ஆவார்.

## மேற்கோள்கள்

பகுப்பு:வாழும் மக்கள்
கிரிஷ் யாதவ்

**கிரிஷ் யாதவ்** (*Girish Yadav*)(பிறப்பு அக்டோபர் 1, 1974)  என்பவர் உத்தரப்பிரதேச மாநில அமைச்சராக (சுதந்திர பொறுப்பு) பணியாற்றும் ஓர் இந்திய அரசியல்வாதி ஆவார். இவர் ஜவுன்பூர் மாவட்டத்தில் உள்ள சமஸ்பூரில், பணியாரியாவில் பிறந்தார். யாதவ் 1990-ல் சஞ்சு யாதவினை மணந்தார். இவர்களுக்கு ஒரு மகனும் இரண்டு மகள்களும் உள்ளனர்.

யாதவ் பாரதிய ஜனதா கட்சியின் உறுப்பினர் மற்றும் உத்தரப்பிரதேச சட்டமன்றத்தின் தற்போதைய உறுப்பினராவார். விவசாய தொழில் ஈடுபட்டுவரும் யாதவ் சமூக சேவையில் சிறப்பு ஆர்வம் கொண்டவர். இவர் மூன்று இளநிலை பட்டங்களை அறிவியல், கல்வி, சட்டம் என மூன்று துறைகளில் பெற்றுள்ளார்.

## அரசியல்
கிரிஷ் சந்திர யாதவ் மார்ச் 2017-ல் யோகி ஆதித்யநாத்தின் அமைச்சரவையில் நியமிக்கப்பட்டார். இவர் வீட்டுவசதி மற்றும் நகர்ப்புற திட்டமிடல் துறையின் தற்போதைய அமைச்சராக பணியாற்றுகிறார்.

## சமூக ஊடகம்
கிரிஷ் சந்திர யாதவ் டுவிட்டர் உள்ளிட்ட சமூக ஊடகங்களைத் தீவிரமாகப் பயன்படுத்துபவர் ஆவார். இதில் இவருக்கு பத்தாயிரத்திற்கும் மேற்பட்ட பின்தொடர்பவர்கள் உள்ளனர். இரண்டாயிரத்திற்கும் மேற்பட்ட ட்வீட்களை எழுதியுள்ளார்.

## மேலும் பார்க்கவும்

* யோகி ஆதித்தியநாத்தின் இரண்டாம் அமைச்சரவை (2022-)

## மேற்கோள்கள்

பகுப்பு:1974 பிறப்புகள்
பகுப்பு:உத்திரப்பிரதேச மாநில அமைச்சர்கள்
பகுப்பு:வாழும் மக்கள்
மா. அன்பழகன் (பழநி)

**மா. அன்பழகன்** (*M. Anbalakan*) என்பவர் ஓர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் மதுரை அருகே உள்ள அருளானந்தர் கல்லூரியில் முதுநிலை பட்டம் பெற்றுள்ளார். இவர் 2006ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் பழநி சட்டமன்றத் தொகுதியிலிருந்து, திராவிட முன்னேற்றக் கழக வேட்பாளராக தமிழக சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:திண்டுக்கல் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
விபின் பக்சே

**விபின் பக்சே** (*Vipin Buckshey*) இந்தியாவைச் சேர்ந்த ஒரு கண் மருத்துவர் ஆவார். இந்திய குடியரசுத் தலைவரின் அதிகாரப்பூர்வ கண் பார்வை மருத்துவராக பணியாற்றினார்.   இந்திய மாநிலமான மத்தியப் பிரதேசத்தில் உள்ள குவாலியர் நகரில் 1955 ஆம் ஆண்டு சூன் மாதம் 3 ஆம் தேதியன்று இல் பிறந்தார். தனது பள்ளிப் படிப்பை பிராங்க் அந்தோணி பொதுப்  பள்ளியில் பயின்றார். பிறகு புது தில்லியில் உள்ள அகில இந்திய மருத்துவ அறிவியல் கழகத்தில் பார்வை அளவையியலில் பட்டம் பெற்றார்.  தில்லியிலுள்ள இலாரன்சு மற்றும் மேயோ நிறுவனத்தில் தனது வாழ்க்கையைத் தொடங்கினார். இங்கு  ஒரு கண் மருத்துவ அதிகாரியாக தொடு வில்லைப் பிரிவை நிறுவியதாகக் கூறப்படுகிறது.   2000 ஆம் ஆண்டில், இந்தியாவில் வழங்கப்படும் நான்காவது மிக உயர்ந்த குடிமகன் விருதான பத்மசிறீ விருது இவருக்கு வழங்கப்பட்டது.

## மேற்கோள்கள்


பகுப்பு:1955 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:மத்தியப் பிரதேச நபர்கள்
கானோசு அணை

**கானோசெ அணை**  (*Kanose Dam*) சப்பான் நாட்டின் நீகாட்டா மாகாணத்தில் அமைந்துள்ளது. புவியீர்ப்பு வகை  அணையாக 32.6 மீட்டர் உயரமும் 304.2 மீட்டர் நீளமும் கொண்டதாக கானோசு அணை கட்டப்பட்டுள்ளது. அணையின் நோக்கம் மின் உற்பத்திக்கு அணை தண்ணீரைப் பயன்படுத்துவதாகும்.  அணையின் நீர்ப்பிடிப்பு பகுதி 6264 சதுர கிலோ மீட்டர்களாகும். அணை நிரம்பியிருக்கும் போது  இதன் பரப்பளவு சுமார் 163 எக்டேர்களாகும். 16525 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம்  1927 ஆம் ஆண்டு தொடங்கப்பட்டு 1928 ஆம் ஆண்டு நிறைவடைந்தது.

## மேற்கோள்கள்

பகுப்பு:சப்பானில் உள்ள அணைகள்
எம். ஏ. ஆண்டி அம்பலம்

**எம். ஏ. ஆண்டி அம்பலம்** (*M. A. Andi Ambalam*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திண்டுக்கல் மாவட்டம் நத்தம் பகுதியினைச் சார்ந்தவர். மதுரையில் உள்ள யாதவர் கல்லூரியில் ஆண்டி அம்பலம் பல்கலைக்கழக முன்வகுப்பினை முடித்துள்ளார். இவர் 2016ஆம் ஆண்டு நடைபெற்ற தமிழக சட்டப்பேரவைத் தேர்தலில் திராவிட முன்னேற்றக் கழக வேட்பாளாரகப் நத்தம் சட்டமன்றத் தொகுதியில் போட்டியிட்டு வெற்றிபெற்றார். மீண்டும் 2021ஆம் ஆண்டு நடைபெற்ற சட்டமன்றத் தேர்தலில் போட்டியிட்டபோது தோல்வியடைந்தார்.

## மேற்கோள்கள்

பகுப்பு:திண்டுக்கல் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
கிரிதர் கமாங்

**கிரிதர் கமாங்** (Giridhar Gamang)(பிறப்பு 8 ஏப்ரல் 1943) என்பவர் இந்திய தேசிய காங்கிரசின் முன்னாள் தலைவர் மற்றும் ஒடிசாவின் முன்னாள் முதலமைச்சர் ஆவார். இவர் 2015-ல் பாரதிய ஜனதா கட்சியில் இணைந்தார். இவர் ஒடிசாவின் ராயகடா மாவட்டத்தில் உள்ள திபிரிசிங்கி கிராமத்தில் பிறந்தார். 1972ல், கோராபுட்டில் இருந்து 5வது மக்களவைக்கு முதல்முறையாகத் தேர்ந்தெடுக்கப்பட்டார். இதனைத் தொடர்ந்து, 1977, 1980, 1984, 1989, 1991, 1996, 1998 மற்றும் 2004 ஆகிய ஆண்டுகளில் மக்களவைக்கு மீண்டும் மீண்டும் தேர்ந்தெடுக்கப்பட்டார். மேலும் இவர் 17 பிப்ரவரி 1999 முதல் 6 திசம்பர் 1999 வரை ஒடிசாவின் முதலமைச்சராகவும் இருந்துள்ளார்.

இவரின் மனைவி ஹேமா கமாங் ஆவார். கிர்தர் கமாங் ஒடிசாவின் முதலமைச்சராக இருந்தபோது, ஹேமா கமாங், 1999ஆம் ஆண்டு நடைபெற்ற இந்தியாவின் 13வது மக்களவைக்கு நடந்த தேர்தலில் கோராபுட் தொகுதியிலிருந்து வெற்றி தேர்ந்தெடுக்கப்பட்டார்.

1998ஆம் ஆண்டில், கமாங் 12வது நாடாளுமன்ற உறுப்பினராக இருந்தபோது, ஒடிசாவின் முதல்வரானார். இரண்டு மாதங்களுக்குப் பிறகு, பாஜக அரசுக்கு எதிராக நம்பிக்கை வாக்கெடுப்பு நடந்தது. கிரிதர் காங்கிரசு கட்சியினைச் சேர்ந்தவர் என்பதால் அரசாங்கத்திற்கு எதிராக வாக்களிக்க நாடாளுமன்றத்திற்குச் சென்றார். (இவர் முதல்வர் அல்லது நாடாளுமன்ற உறுப்பினர் பதவி ஆகிய ஒன்றிலிருந்து விலக வேண்டியிருந்தது, இருப்பினும் 6 மாதங்களுக்குள் சட்டமன்ற உறுப்பினர் ஆகலாம்). பாஜக அரசு 1 வாக்கு வித்தியாசத்தில் (269–270) அதிகாரத்தை இழந்தது. மேலும் கிரிதர் வாக்களிக்காமலிருந்திருந்தால், சபாநாயகர் ஜி. எம். சி. பாலயோகி தனது வாக்கைப் பயன்படுத்தி ஆட்சியைக் காப்பாற்றியிருப்பார் என்று பரவலாக நம்பப்படுகிறது. அரசாங்கத்தின் வீழ்ச்சி காரணமாக நாடு மே 1999-ல் மற்றொரு பொதுத் தேர்தலை உடனடியாக சந்திக்க நேர்ந்தது.

பின்னர் 2009 தேர்தலில் கோராபுட் மக்களவைத் தொகுதியில்பிஜு ஜனதா தளத்தின் செயராம் பாங்கியிடம்  முதல்முறையாகத் தோல்வியினைச் சந்தித்தார்.

## மேற்கோள்கள்

பகுப்பு:ஒடிசா முதலமைச்சர்கள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1943 பிறப்புகள்
பகுப்பு:பாரத் இராட்டிர சமிதி அரசியல்வாதிகள்
ஒற்றைப் புளோரைடு

**ஒற்றைப் புளோரைடு** (*Monofluoride*) என்பது ஒரு வாய்ப்பாட்டு அலகிறகு ஒரு புளோரைடைக் கொண்டிருக்கும் வேதியியல் சேர்மத்தைக் குறிக்கும். ஓர் இரும சேர்மத்திற்கு,  XF என்பது வாய்ப்பாடாகும். மோனோ புளோரைடு என்ற பெயராலும் இது அழைக்கப்படுகிறது.  
## கரிமபுளோரின் சேர்மங்கள்
பொதுவாக மெத்தில் புளோரைடு  மற்றும் புளோரோபென்சீன் போன்ற கரிமபுளோரின் சேர்மங்கள் ஒற்றை புளோரைடுகளாகக் கருதப்படுகின்றன. 
## கனிமச் சேர்மங்கள்
அனைத்து கார உலோகங்களும் ஒற்றைப் புளோரைடுகளை உருவாக்குகின்றன. அனைத்தும் சோடியம் குளோரைடு (பாறை உப்பு) கட்டமைப்பைக்  கொண்டவையாக உள்ளன. தண்ணீரிலும் சில ஆல்ககால்களிலும் கரையக்கூடியவையாகவும் உள்ளன. புளோரைடு அயனி அதிக காரத்தன்மை மிக்கது என்பதால் பல உலோகப் புளோரைடுகள் MHF2 என்ற வாய்ப்பாட்டைக் கொண்ட பைபுளோரைடுகளாக உருவாகின்றன. சோடியம் மற்றும் பொட்டாசியம் பைபுளோரைடுகள் வேதித் தொழிலில் குறிப்பிடத்தக்கவையாகும். மற்ற ஒற்றைப் புளோரைடுகளில் , வெள்ளி  மற்றும் தாலியம்  புளோரைடுகள் மட்டுமே நன்கு வகைப்படுத்தப்படுகின்றன. இவற்றின் மற்ற உலோக ஆலைடுகள் போலில்லாமல் ஒற்றை புளோரைடுகள் நன்கு கரைகின்றன. 
## சில கனிம ஒற்றைப் புளோரைடுகள்
### உலோக ஒற்றைப் புளோரைடுகல்
*அலுமினியம் ஒற்றைபுளோரைடு
*சீசியம் புளோரைடு
*தாமிரம்(I) புளோரைடு
* இலித்தியம் புளோரைடு
*பாதரச(I) புளோரைடு
*பொட்டாசியம் புளோரைடு
*உருபீடியம் புளோரைடு
* வெள்ளி புளோரைடு
*சோடியம் புளோரைடு
*தாலியம்(I) புளோரைடு
### அலோக ஒற்றைப் புளோரைடுகள்
*போரான் ஒற்றைப் புளோரைடு 
*கார்பன் ஒற்றைப் புளோரைடு
*குளோரின் ஒருபுளோரைடு 
*அயோடின் ஒற்றைபுளோரைடு
*ஐதரசன் புளோரைடு 
## மேற்கோள்கள்

## புற இணைப்புகள்
*

பகுப்பு:புளோரைடுகள்
பாகீரதி கமாங்

**பாகீரதி கமாங்** (*Bhagirathi Gamang*) என்பவர் ஓர் இந்திய அரசியல்வாதியும் ஒரிசா மாநிலத்தினைச் சார்ந்தவரும் ஆவார். இவர் இந்தியத் தேசிய காங்கிரசின் மேனாள் நாடாளுமன்ற உறுப்பினர் ஆவார். கமாங் ஒடிசாவின் கோராபுட் நாடாளுமன்ற மக்களவை தொகுதியிலிருந்து இந்திய நாடாளுமன்றத்தின் மக்களவை தேர்ந்தெடுக்கப்பட்டார்.

## மேற்கோள்கள்

பகுப்பு:5வது மக்களவை உறுப்பினர்கள்
கீசாங் ஆறு

**கீசாங் ஆறு** (மலாய்: *Sungai Kesang*; ஆங்கிலம்: *Kesang River*) என்பது மலேசியாவின் ஜொகூர் மற்றும் மலாக்கா மாநிலங்களின் எல்லையில் அமைந்துள்ள ஆறு. இதன் நீளம் 37 கி.மீ. 

கீசாங் ஆறு மலாக்கா நீரிணையில் கலக்கும் இடத்தில், தூண்டில் போட்டு மீன் பிடிப்பது அங்கு வாழும் மக்களின் வாடிக்கை நிகழ்ச்சியாகும். சில வேளைகளில் முதலைகள் பார்வையில் படுவதும் உண்டு. 

அமைதியான மற்றும் தெளிவான சூழலில் காணப்படும் கீசாங் ஆற்றில் முதலைகள் உள்ளன. பொதுமக்களின் உயிருக்கு ஆபத்து ஏற்படலாம் என்று மலாக்கா வனவிலங்கு பாதுகாப்பு அமைப்பு (Perhilitan) பொதுமக்களை எச்சரித்து உள்ளது.

## ஆற்று வழித்தடம்

கீசாங் லாவுட் எனும் மீன்பிடி கிராமம் அண்மைய காலங்களில் பிரபலமான இடமாக மாறி வருகிறது. ஏனெனில் கீசாங் ஆறு, கடலில் கலக்கும் சதுப்பு நிலங்களில் வலசை போகும் பறவைகள் கூட்டம் கூட்டமாக வந்து செல்கின்றன.

கீசாங் ஆறு, லேடாங் மலையில் உற்பத்தியாகிறது. லேடாங் மலையில் இருந்து தங்காக் நகரை வந்து அடைந்ததும் இரண்டாகப் பிரிகிறது. ஒன்று லேடாங் மலையில் உற்பத்தியான அசல் கீசாங் நதி. மற்றொன்று தங்காக் கிளை நதியாக மாறுகிறது. 

## கீசாங் ஆற்றுப் படுகையில் உள்ள இடங்கள்

கீசாங் ஆற்றின் வழியில் காணப்படும் கிராமங்கள் பெக்கோக், டோக், சாபாவ், அசகான், கெமே மற்றும் சோகோங்.

தங்காக் ஆற்றின் வழியில் காணப்படும் கிராமங்கள் சியாலாங், தங்காக், பெங்காலான் பெசார், செபராங் காஜா, பாயா மாஸ் மற்றும் சாகில்.

## வரலாறு
கீசாங் ஆற்றின் வழியில் காணப்படும் ஒரு கிராமம் சோகோங். லேடாங் மலையின் அடிவாரத்தில் நிறைய தங்கம் உள்ளது என்ற செய்தியைக் கேள்விப்பட்டு சுமத்திரா, பாகார் ரூயோங் பத்து சங்கார் (Pagar Ruyung Batu Sangkar) எனும் கிராமத்தைச் சேர்ந்த மினாங்கபாவ் சமூகத்தைச் சேர்ந்தவர்களால், 1700-ஆம் ஆண்டு தொடக்கத்தில் சோகோங் கிராமம் திறக்கப்பட்டது.

மினாங்கபாவ் மக்கள், கடல் அலைகள் கடல் புயல்களைத் தாண்டி ஒரு பெரிய பாய்மரப் படகின் மூலமாகக் கீசாங் ஆற்றில் பயணம் செய்து சோகோங் கிராமத்தை அடைந்தனர். கீசாங் ஆற்றின் இடது கரையில் ஒரு குடியேற்றத்தைத் திறந்தனர்.

### மினாங்கபாவ் மக்கள்
****

லேடாங் மலையின் அடிவாரத்தில் தங்கம் தேடுவதற்காக ஆண்கள் கீசாங் ஆற்றின் வழியாகச் செல்வார்கள். பெண்கள் குடும்ப வேலைகளைக் கவனித்துக் கொள்வார்கள். 

மினாங்கபாவ்  சமூகத்தினரின் தனித்துவமான அடாட் பெர்பாத்தே (Adat Perpatih) பழக்க வழக்கங்களை, இப்போதும்கூட ஜாசின் மாவட்டத்தில் காண முடிகின்றது.

## மேலும் காண்க
**[[மலேசிய ஆறுகளின் பட்டியல்]]**

## மேற்கோள்கள்

பகுப்பு:மலாக்கா
பகுப்பு:ஜொகூர்
பகுப்பு:மலேசிய ஆறுகள்
உனாஸ்

**உனாஸ்** (**Unas**) பண்டைய எகிப்தின்  பழைய எகிப்து இராச்சியத்தை ஆண்ட ஐந்தாம் வம்சத்தின் இறுதி மன்னர் ஆவார். உனாஸ் எகிப்தை ஏறத்தாழ கிமு 2345 - கிமு 2315 முடிய 30 ஆண்டுகள் ஆட்சி புரிந்தார். இவரது இறப்பிற்குப் பின்னர் எகிப்தில் ஐந்தாம் வம்ச ஆட்சி முடிவுற்றது. இவருக்குப் பின்னர் ஆறாம் வம்ச மன்னர் தேத்தி எகிப்தின் அரியணை ஏறினார்.

அவரின் தந்தை ஜெத்கரே இசேசிக்குப் பிறகு, எகிப்து பொருளாதார வீழ்ச்சியின் காலகட்டமாக இருந்த போது, ஆட்சி பீடம் ஏறிய உனாசின் அரசியல் நடவடிக்கைகள் பற்றி அதிகம் அறியப்படவில்லை. இவரது ஆட்சியில் எகிப்து லெவண்ட் மற்றும் நுபியாவுடன் வர்த்தக உறவுகளைப் பேணி வந்தது. மேலும் தெற்கு காணான் பகுதியில் இராணுவ நடவடிக்கை நடந்திருக்க வாய்ப்பு இருந்தது. மன்னர் உனாஸ் ஆட்சியில் அரசரின் அதிகாரம் குறைந்ததோடு, நோம் நிர்வாகிகளின் அதிகாரமும், வளர்ச்சியும், பரவலாக்கமும் தொடர்ந்தது.

மனன்ர் உனாஸ் தனக்கான பிரமிடுவை சக்காரா நகரத்தில் கட்டினார். உனாசின் பிரமிடு, பழைய இராச்சியத்தின் போது முடிக்கப்பட்ட அரச பிரமிடுகளில் மிகச்சிறியது. 750 மீட்டர் நீளமுள்ள (2,460 அடி) தரைப்பாலத்தால் இணைக்கப்பட்ட அதன் உயரமான மற்றும் பள்ளத்தாக்கு கோயிலுடன சவக்கிடங்கு வளாகம், வர்ணம் பூசப்பட்ட புடைப்புகளால் ஆடம்பரமாக அலங்கரிக்கப்பட்டது, அதன் தரம் மற்றும் பல்வேறு வழக்கமான அரச உருவப்படத்தை மிஞ்சும் வகையில் இருந்தது. மேலும் உனாஸ் தனது பிரமிடு அறைகளின் சுவர்களில் பிரமிடு உரைகளை செதுக்கி வர்ணம் பூசினார். பிரமிடு உரைகள் பொறிக்கும் வழக்கம், அவரது வழித்தோன்றல்களால் எகிப்தின் முதல் இடைநிலைக் காலம் (கிமு 2160 - 2050) வரை பின்பற்றப்பட்டது. இந்த பிரமிடு உரைகள் மன்னரை இரா மற்றும் ஓரசு கடவுள்களுடன் அடையாளம் காட்டுகின்றன. உனாஸின் காலத்தில் அவரது வழிபாட்டு முறை அதிகரித்து வந்தது. மேலும் மன்னரின் மரணத்திற்குப் பிந்தைய வாழ்க்கையை அடைய உதவுவதாக கருதப்பட்டது.

உனாசின் மரணத்தின் போது நிகழ்த்தப்பட்ட இறுதி சடங்குகள் பழைய இராச்சியத்தின் இறுதி வரை தொடர்ந்தது. மேலும் குழப்பமான முதல் இடைநிலைக் காலத்தில் தவிர,  பிற்கால மத்திய இராச்சிய காலம் வரை (கிமு 2050 - கிமு 1650) இற்ந்தோர் வழிபாட்டு முறை நிலவியதுடன், புத்துயிர் பெற்றது.

அதிகாரப்பூர்வ வழிபாட்டு முறைக்கு இணையாக, மன்னர் உனாஸ் இறந்து கிட்டத்தட்ட 2000 ஆண்டுகளுக்குப் பிறகு, பிந்தைய கால எகிப்திய இராச்சியக் காலத்திலும்  (கிமு 664 - கிமு 332) சக்காராவின் உள்ளூர் கடவுளாக பிரபலமான வணக்கத்தைப் பெற்றிருக்கிறார்.

## உனாஸ் பிரமிட் வளாகம்
 
சக்காரா நகரத்தின் வடகிழக்கு மூலையில் அமைந்துள்ள யூசர்காப் பிரமிடுக்கு சமச்சீராக, செகெம்கெட்டின் பிரமிடுக்கும் ஜோசரின் பிரமிடு வளாகத்தின் தென்மேற்கு மூலைக்கும் இடையே, வடக்கு சக்காராவில் உனாஸ் தனக்கென ஒரு பிரமிட்டைக் கட்டினார்.[102] இது 43 மீ (141 அடி) உயரம், 57.7 மீ × 57.7 மீ (189 அடி × 189 அடி) சதுர அடித்தளத்தைக் கொண்டுள்ளது.[102] [103]
## பிணவறை வளாகம்

உனாஸ் பிரமிடு அருகில்  உனாஸ் நினைவுக் கோயில் கட்டப்பட்டுள்ளது. இக்கோயிலில் இறந்த அரசர் உனாஸ் வழிபாட்டிற்கான பொருட்களைப் படைக்க வேண்டிய பிரசாதம் தயாரிக்கப்பட்டது. இக்கோயில் மன்னர் கூபுவின் நினைவு கோயிலுக்கு சமமாக இருந்தது.
## இதனனையும் காண்க
* பாரோக்களின் பட்டியல்
* பண்டைய எகிப்திய அரசமரபுகள்
## அடிக்குறிப்புகள்

## மேற்கோள்கள்

## ஆதார நூற்பட்டியல்

*
*
*
*
*
*
*
*
*
*
*
*
*
* 
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

பகுப்பு:எகிப்திய மன்னர்கள்
பகுப்பு:எகிப்தின் ஐந்தாம் வம்சம்
மாற்றுப் பாலினத்தவர்

**மாற்றுப் பாலினத்தவர்** (*Transgender*) என்பவர்கள் தங்கள் பிறப்புநிலைப் பாலின அமைவிலிருந்து வேறுபட்ட பாலின அடையாளம் அல்லது பாலின வெளிப்பாட்டைக் கொண்டவர்களாவர். ஒரு பாலினத்திலிருந்து இன்னொரு பாலினத்திற்கு மாறுவதற்கு மருத்துவ உதவியை விரும்பும் சில மாற்றுப் பாலினத்தவர் என்ற பெயரில் அடையாளம் காணப்படுகின்றனர். *மாற்றுப்பாலினத்தவர்* என்பது ஒரு பொதுச்சொல்லாகும்; தங்கள் பிறப்புநிலைப் பாலின அமைவிற்கு எதிரான பாலின அடையாளம் உள்ளவர்களைச் சேர்ப்பதுடன் ( திருநம்பிகள் மற்றும் திருநங்கைகள்), இதில் பாலின இருமை இல்லாதவர்களும் இருக்கலாம். *மாற்றுப் பாலினத்தவரின்* பிற வரையறைகளில் மூன்றாம் பாலினத்தைச் சேர்ந்தவர்களும் அடங்கும், இல்லையெனில் மாற்றுப் பாலினத்தவரை மூன்றாம் பாலினமாகக் கருதுகின்றனர்.   *மாறுறுப் பாலினத்தவர்* என்ற சொல் குறுக்கு ஆடைகளை உள்ளடக்கியதாக மிகவும் பரந்த அளவில் வரையறுக்கப்படுகிறது. 

மாற்றுப் பாலினத்தவராக இருப்பது பாலியல் நாட்டத்திலிருந்து வேறுபட்டதாகும். மாற்று பாலினத்தவர் (நேராக), தற்பால்சேர்க்கை (எதிர்பாலீர்ப்பற்ற ஆண் அல்லது எதிர்பாலீர்ப்பற்ற பெண்), எதிர்பாலீர்ப்பாளர்கள், இருபாலீர்ப்பாளர்கள் அல்லது வேறுவிதமாக அடையாளம் காணலாம் அல்லது அவர்களின் பாலியல் நாட்டத்தை வெளிப்படுத்த மறுக்கலாம். *மாற்றுப் பாலினத்தவர்* என்பதற்கு நேர்மாறான சொல் *மாறாப் பாலினத்தவர்* என்பதாகும். இது தங்கள் பாலின அடையாளம் பிறப்புநிலைப் பாலின அமைவுடன் பொருந்தக்கூடிய நபர்களைக் குறிக்கும் சொல்லாகும்.

தனிநபர்கள் தங்கள் வெளிப்புற தோற்றத்தில் உண்மையான, உண்மையான மற்றும் வசதியாக உணர்கிறார்கள் மற்றும் அவர்களின் உண்மையான அடையாளத்தை ஏற்றுக்கொள்வது *மாற்றுப் பாலினத்தவரின் ஒற்றுமை* என்று அழைக்கப்படுகிறது.  பல மாற்றுப் பாலினத்தவர் பாலின வலியுணர்வை அனுபவிக்கின்றனர், மேலும் சிலர் ஹார்மோன் மாற்று சிகிச்சை, பாலின மறுசீரமைப்பு அறுவை சிகிச்சை அல்லது உளச்சிகிச்சை போன்ற மருத்துவ சிகிச்சைகளை நாடுகின்றனர். அனைத்து மாற்றுப் பாலினத்தவரும் இந்த சிகிச்சைகளை விரும்புவதில்லை, மேலும் சிலர் நிதி அல்லது மருத்துவ காரணங்களுக்காக அவற்றை மேற்கொள்ள இயலாது.  

## மேற்கோள்கள்

பகுப்பு:பாலினம்
பார்ஃபிரி

**பார்ஃபிரி** அல்லது **டயரைச் சேர்ந்த பார்ஃபிரி** (/ˈpɔːrfɪri/; கிரேக்கம்: Πορφύριος, Porphýrios; அரபு: فرفوريوس, Furfūriyūs; பொ.ஊ. சு. 234––சு. 305)) ரோமானிய சிரியாவின் டயரைச் சேர்ந்த உரோமானிய ஆட்சியின் போது வாழ்ந்த ஒரு நியோப்ளேட்டோனிய மெய்யியல் அறிஞர் ஆவார். இவர் தனது ஆசிரியரான புளோட்டினஸின் படைப்புகளின் ஒரே தொகுப்பான *தி என்னீட்ஸ்* என்ற படைப்பைத் தொகுத்து வெளியிட்டார். யூக்ளிடின் படைப்பான *எலிமென்ட்ஸ்* என்ற நூலுக்கு இவர் இயற்றிய உரை அலெக்சாந்திரியாவின் பாப்பஸால் ஆதாரமாகப் பயன்படுத்தப்பட்டது.

இசைக் கோட்பாடு, ஹோமர், தாவர உணவுமுறை என பல்வேறு துறைகளிலும் கிரேக்க மொழியில் பார்ஃபிரி படைப்புகளை இயற்றியுள்ளார். இவர் இயற்றிய *ஈசகாக்* (அல்லது "அறிமுகம்") என்ற ஏரண தத்துவங்கள் குறித்த அறிமுக நூல் இடைக்காலத்தில் அதன் இலத்தீன் மற்றும் அரபு வடிவில் ஏரணம் குறித்த பிரதான பாடநூலாக இருந்தது. தனது *பிலாஸபி புரம் ஆரக்கிள்ஸ்* மற்றும் கான்ஸ்டன்டைன் தி கிரேட்டால் தடைசெய்யப்பட்ட *அகெய்ன்ஸ்ட் தி கிறிஸ்டியன்ஸ்* போன்ற படைப்புகளின் மூலம் பார்ஃபிரி ஆரம்பகால கிறிஸ்தவர்களுடன் சர்ச்சையில் ஈடுபட்டு முரண்பட்டு நின்றார்.

## குறிப்புகள்

## மேற்கோள்கள்

### உசாத்துணைகள்

* 
* 
*
* Beutler, R. (1894–1980). "Porphyrios (21)" in A. Pauly, G. Wissowa, W. Kroll, K. Witte, K. Mittelhaus and K. Ziegler, eds., *Paulys Realencyclopädie der classischen Altertumswissenschaft*, vol. 22.1.
*
* 
* also available at tertullian.org
*
*
*
*
*
* 
*
*
*
*
* 

## வெளி இணைப்புகள்

* 
* 
* 
* Porphyry Malchus (mathematician) – entry in MacTutor History of Maths Archives.
* Περὶ τοῦ ἐν Ὀδυσσείᾳ τῶν Νυμφῶν Ἄντρου (''The Cave of the Nymphs in the Odyssey''), original Greek text.
* Εἰσαγωγὴ εἰς τὴν Ἀποτελεσματικὴν τοῦ Πτολεμαίου (''Introduction to Ptolemy's Tetrabiblos''), original Greek text.
* Porphyry, ''On Abstinence from Animal Food'', Book I, translated by Thomas Taylor.
* Porphyry, ''On Abstinence from Animal Food'', Book II, translated by Thomas Taylor.
* Porphyry, ''On Abstinence from Animal Food'', Book III, translated by Thomas Taylor.
* Porphyry, ''On Abstinence from Animal Food'', Book IV, translated by Thomas Taylor.
* Porphyry, ''On the Cave of Nymphs'', translated by Thomas Taylor.
* Porphyry, ''Auxiliaries to the Perception of Intelligible Natures'', translated by Thomas Taylor.
* Porphyry, ''Isagoge'', translated by Octavius Freire Owen.
* ''The Isagoge, or Introduction of Porphyry'', translated by Thomas Taylor with an extensive preface by the translator.
* Porphyry, ''On the Life of Plotinus''
* Porphyry, ''Comments on the Book of Daniel''.
* Additional texts, edited by Roger Pearse
* 

பகுப்பு:கிரேக்க மெய்யியலாளர்கள்
யூலியசு பிரெட்

**யூலியசு பிரெட் (அ) ஜூலியஸ் பிரெட்** (Julius Bredt) (மார்ச் 29, 1855 &#x2013; செப்டம்பர் 21, 1937) ஒரு செருமானிய கரிம வேதியியலாளர் ஆவார். 1893 ஆம் ஆண்டில் கற்பூரத்தின் சரியான அமைப்பை முதன்முதலில் தீர்மானித்தவர் ஆவார். பால அமைப்பால் இணைக்கப்பட்ட வளைய அமைப்பின் பால இணைப்பின் தலைப்பில் இரட்டைப் பிணைப்பை வைக்க முடியாது என்பதையும் ப்ரெட் கண்டுபிடித்தார், இது இப்போது பிரெட்டின் விதி என்று அழைக்கப்படுகிறது.
இடது|thumb|330x330px| பிரெட் கண்டுபிடித்த தரைக் கண்ணாடி அடாப்டர்

## விருதுகள்
ஆர்டபிள்யூடிஎச் ஆச்சென் பல்கலைக்கழகத்தில் இவரது நினைவாக ஜூலியஸ் பிரெட்டின் விரிவுரை அரங்கம் உள்ளது. 

## மேற்கோள்கள்

பகுப்பு:கரிம வேதியியலாளர்கள்
பகுப்பு:1937 இறப்புகள்
பகுப்பு:1855 பிறப்புகள்
இராமசந்திர உலாகா

**இராமசந்திர உலாகா** (Ramachandra Ulaka என்பவர் இந்திய அரசியல்வாதி ஆவார். இவர் இந்திய தேசிய காங்கிரசின் உறுப்பினராக ஒடிசாவில் உள்ள கோராபுட்டிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். இவருக்கு 3 மனைவிகள் இருந்த நிலையில், இவரது மகன்களான சப்தகிரி சங்கர் உலகம், சிபா சங்கர் உலாகாவும் அரசியலில் உள்ளனர்.

## மேற்கோள்கள்

## வெளி இணைப்புகள்

* லோக்சபா இணையதளத்தில் அதிகாரப்பூர்வ சுயசரிதை
பகுப்பு:2011 இறப்புகள்
பகுப்பு:1934 பிறப்புகள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்